30 | Julie | 2008 | Woestynsand tussen my tone
Archive for Julie 30, 2008
Posted: Julie 30, 2008 in Uncategorized
Is dit nie ongelooflik sad hoeveel mense daar tans is – en dan praat ek van my onmiddelike omgewing – wat regtig finansieel suffer nie!! En dis nie net oor die hoë petrolprys of kospryse nie – dis net ‘n gruwelike bose kringloop!
Om vandag jou eie besigheid te hê met kliënte wat nie betaal nie – vat hare op jou tande! As jou kliënte nie betaal nie, kan jy nie jou verpligtinge nakom nie en kan jy ook nie meer voorraad aanhou om omset op te stoot nie, want iets soos ‘n cashflow bestaan net nie! Hoe het dit so vinnig gebeur? Hoe is dit moontlik dat als in jou besigheid die een dag nog klopdisselboom loop, en in ‘n oogwink in ‘n finansiële ramp ontaard? Alles kom weer terug na die kliënte wat nie betaal nie – hulle kan nie betaal nie, want hulle sit in presies dieselfde pinarrie as jy!!
Vir ons vriende wat tans suffer – hou net moed en hou daai kennetjie hoog! Al is dit hoe moeilik en al lyk dit of die tonnel glad nie ‘n lig het nie – wees sterk en maak staat op diegene wat jul wil help! Ons is daar vir julle en ons skouers is breed! Dit sal weer beter gaan met ons almal – ons moet net aanhou glo en ons kniegies stukkend bid! Julle is nie alleen nie – ons suffer saam!!
Stopping at nothing and doing what’s in your
Doing more than is expected, to make another’s life a little more bearable,
And never giving up…
UPDATE : Julle sal nie glo wat gebeur omtrent ‘n uur nadat ek hierdie post geplaas het nie – ‘n “weldoener” kom stap by my vriendin – wie regtig op moed verloor se vlaktes ronddrentel en nie eers haar winkel wou oopmaak vanoggend nie – se deur in en druk R20 000 kontant in haar hand en sê sy kan haar terugbetaal wanneer hulle weer op hul voete is! Laat ENIGE-IEMAND nou weer vir my sê God antwoord nie ons gebede nie!!!! Ek is so bly vir hulle part ek het sommer in trane uitgebars toe ek die nuus kry!